Ons volgende plasing sal op 7 Januarie 2014 gepubliseer word. Ons wens julle 'n geseende feestyd toe.
Die sypaadjie verf is spotgoedkoop om te maak en was baie maklik met 'n tuinslang af. Dit vlek nie, so jou kleuter kan steeds die aktiwiteit geniet al het julle slegs 'n klein stoepie of balkon.
Skep 'n klein hoeveelheid mielieblom in 'n houertjie en voeg 'n paar druppels voedselkleursel by. Indien jy 'n silikoon muffin of kolwyntjie pan gebruik soos ons gemaak het, stel ek voor dat jy die pan op 'n bakplaat/ander harde oppervlak sit voor julle begin aanmaak.
Herhaal die proses totdat julle 'n paar kleure het, kies 'n geskikte oppervlak buite, vat 'n kwas en verf! (Onthou die sonblok)